
  ROMÂNIA

UNITATEA ADMINISTRATIV TERITORIALĂ

COMUNA LUNCAVIŢA

JUDEȚUL TULCEA

PRIMARUL COMUNEI LUNCAVIȚA

Primaria Comunei Luncaviţa, str.Valea Fagilor, nr.101, cod poștal 827120,  localitatea Luncavita, județul Tulcea, 

Tel/Fax:0240/541201, www.comunaluncavita.ro, e-mail:primaria@comunaluncavita.ro, primarialuncavita@yahoo.com CIF: 4508576

 





Aprobat,

                                                                                                                                                                          Primar,

Aurel IORGA

FIŞA DE DATE A PROCEDURII


pentru  vânzarea terenului în suprafață de  20 000 mp, situat în extravilanul localității  Luncavița,
județul Tulcea, Tarla 62, Parcela 1323, nr. cadastral 41648 
A. Denumirea şi sediul  autorității  administrației publice:
Denumire: COMUNA LUNCAVITA

Sediu: Primăria Comunei Luncavita, localitatea Luncavita, str. Valea Fagilor, nr. 101, judetul Tulcea, CP 827120, tel./fax: 0240541201, mail: primar@comunaluncavita.ro, iliedaniela04@yahoo.com

B. Obiectul vânzării: 

Teren  în suprafață de  20 000 mp, situat în extravilanul localității Luncavița, județul Tulcea, Tarla 62, Parcela 1323, nr. cadastral 41648 
C. Motivele care justifică iniţierea vânzării:

Raţiunile de ordin legislativ, economic, financiar şi social care motivează vânzarea terenului sunt următoarele:

- atragerea de venituri la bugetul local.

- prevederile art. 129, alin. (6) lit. b) din Ordonanţa de Urgenţă nr. 57/2019, privind Codul administrativ.

- prevederile art. 363 alin. (4) din Ordonanţa de Urgenţă nr. 57/2019, privind Codul administrativ.

- prevederile art. 84 alin. (5) din Ordonanţa de Urgenţă nr. 57/2019, privind Codul administrativ.

D. Elementele de preţ:

Preţul estimat s-a stabilit conform art. 363 alin. (6) din OUG nr. 57/2019 privind Codul administrativ, iar valoarea rezultată este 28 800 lei.

-  Preţ pornire licitaţie: 28 800 lei;

-  Garantia de participare la licitaţie1500 lei;

-  Taxa de participare la licitatie: 400 lei
E. Procedura de vânzare: - Licitaţie publică deschisă, cu ofertă la plic, închis şi sigilat, presupune:
- publicarea anunţului publicitar în Monitorul Oficial al României, Partea a VI-a, întrun cotidian de circulaţie naţională, într-un ziar de circulaţie locală şi pe pagina de internet;

- participarea persoanelor interesate la licitaţia publică cu ofertă, organizată în vederea vânzării terenului.
Toate amănunțele privitoare la obiectul vânzării vor fi cuprinse în caietul de sarcini care va fi obţinut de la Primaria Comunei Luncavita, 

Garanția de participare la licitaţie este de 1500  lei  iar taxa de participare la licitație este de 400 lei.
F. INSTRUCŢIUNI PRIVIND ORGANIZAREA ŞI DESFĂŞURAREA PROCEDURII DE VÂNZARE

(1) Atribuirea contractului de vânzare se va face prin procedură de licitaţie, cu respectarea prevederilor Ordonanţei de Urgenţă a Guvernului nr. 57/2019 privind Codul administrativ.

(2) Procedura de atribuire este licitaţia publică, procedura la care persoana fizică sau juridică are dreptul de a depune oferta.

(3) Anunţul de licitaţie se publică în Monitorul Oficial al României, Partea a VI a, ȋntr-un cotidian de circulaţie naţională şi într-unul de circulaţie locală precum și pe site-ul comunei .
(4) Anunţul de licitaţie se trimite spre publicare cu cel puţin 20 de zile calendaristice ȋnainte de data limită pentru depunerea ofertelor.

a)  În vederea participării la licitaţie, ofertanţii sunt obligaţi să achite la casieria instituţiei:

- taxa de participare la licitatie în sumă de 400 lei (nereturnabilă);

- garanție de participare ȋn cuantum de 1500 lei.

b) Vânzătorul va pune la dispoziţia persoanelor interesate, pe suport de hârtie şi/sau pe suport magnetic, documentaţia de atribuire ȋn cel mult 2 zile lucrătoare de la primirea unei solicitări din partea acesteia.

(5) Autoritatea contractanta are dreptul de a opta pentru una din dintre modalitatile de obtinere a documentatiei de atribuire: asigurarea accesului direct, nerestrictionat si deplin, prin mijloace electronice la continutul documentatiei de atribuire sau punerea la dispozitie persoanei interesate care a inaintat o solicitare in acest sens a unui exemplar din documentatia de atribuire;

(6.)1. Orice persoană interesată are dreptul de a solicita clarificări privind documentaţia de atribuire.

(6).2. Vânzătorulul are obligaţia de a răspunde ȋn mod clar, complet şi fără ambiguităţi, la orice clarificare solicitată, ȋntr-o perioadă care nu trebuie să depăşească 5 zile lucrătoare de la primirea solicitării.

(6).3. Fără a aduce atingere prevederilor art. 8 alin. (2), vânzătorul are obligaţia de a transmite răspunsul la orice clarificare cu cel puţin 5 zile lucrătoare ȋnainte de data limită pentru depunerea ofertelor.

(6).4 Ȋn cazul ȋn care solicitarea de clarificare nu a fost transmisă ȋn timp util, punând astfel vânzătorul ȋn imposibilitatea de a respecta termenul prevăzut la alin. (2), acesta din urmă are totuşi obligaţia de a răspunde la solicitarea de clarificare ȋn măsura ȋn care perioada necesară pentru elaborarea şi transmiterea răspunsului face posibilă primirea acestuia de către persoanele interesate ȋnainte de data limită de depunere a ofertelor.

(6).5 Vânzătorul are obligaţia de a transmite răspunsurile ȋnsoţite de ȋntrebările aferente către toate persoanele interesate care au obţinut documentaţia de atribuire, luând măsuri pentru a nu dezvălui identitatea celui care a solicitat clarificările respective.

(7). 1 Procedura de licitaţie se poate desfăşura numai dacă au fost depuse cel puţin 2 oferte valabile.
(7).2 În cazul ȋn care ȋn urma publicării anunţului de licitaţie nu au fost depuse cel puţin 2 oferte valabile, vânzătorul este obligat să anuleze procedura şi să organizeze o nouă licitaţie.

(7).3  În cazul organizării unei noi licitaţii potrivit alin. (2), procedura este valabilă în situaţia în care se vor depune doua oferte valabile.

(7).4 Sunt considerate oferte valabile ofertele care ȋndeplinesc criteriile de valabilitate prevăzute ȋn caietul de sarcini al vânzării.

8. (1) Plicurile care conţin oferta, ȋnchise şi sigilate, se deschid la data prevăzută ȋn anunţul de licitaţie.

8. (2) După deschiderea plicurilor exterioare ȋn sedinţă publică, comisia de evaluare elimină ofertele care nu conţin totalitatea documentelor şi a datelor solicitate potrivit prezentei documentaţii.

8. (3) Pentru continuarea desfăşurării procedurii de licitaţie este necesar ca, după deschiderea plicurilor exterioare, cel puţin 2 oferte să ȋntrunească condiţiile prevăzute ȋn prezenta documentaţie.

8. (4) După analizarea conţinutului plicului exterior, secretarul comisiei de evaluare ȋntocmeşte procesul- verbal ȋn care se va menţiona rezultatul analizei, care va fi semnat de către toţi membrii comisiei de evaluare şi de către ofertanţi.
8. (5) Deschiderea plicurilor interioare, se face numai după semnarea procesului-verbal menţionat anterior.

8. (6) Ȋn urma analizării ofertelor de către comisia de evaluare pe baza criteriilor de valabilitate, secretarul acesteia ȋntocmeşte un proces-verbal care trebuie semnat de toţi membrii comisiei, ȋn care menţionează ofertele valabile, ofertele care nu ȋndeplinesc condiţiile de valabiltate şi motivele excluderii acestora din urmă de la procedura de atribuire.

8. (7) Ȋn baza procesului-verbal, comisia de evaluare ȋntocmeşte ȋn termen de o zi lucrătoare, un raport pe care ȋl transmite conducatorului autoritatii contractante.

8. (8) Ȋn termen de cel mult 3 zile lucrătoare de la primirea raportului comisiei de evaluare, autoritatea contractanta informează, ȋn scris, cu confirmare de primire, ofertantul declarat câştigător şi ofertanţii ale căror oferte au fost excluse, indicând motivele care au stat la baza excluderii.

8. (9) Contestaţiile privind derularea procedurii de atribuire prin licitaţie publică, pentru vânzarea terenului în suprafață de 20 000 mp, situat în extravilanul localității  Luncavita, județul Tulcea, Tarla 62, Parcela 1323, se depun la sediul Primăriei Comunei Luncavița, ȋn termen de 3 zile lucrătoare calculate de la data primirii informării cu privire la excluderea ofertei şi vor fi soluţionate de către o comisie constituită prin dispoziţia primarului Comunei Lunacavița.
8. (10) Pe parcursul aplicării procedurii de licitaţie, comisia de evaluare poate propune vânzătorului solicitarea oricăror clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

8. (11) Ȋn termen de 3 zile lucrătoare de la primirea propunerii comisiei de evaluare, vânzătorul o transmite ofertanţilor vizaţi.

8. (12) Ofertanţii trebuie să răspundă la solicitarea vânzătorului ȋn termen de 3 zile lucrătoare de la primirea acesteia.

8. (13) Ȋn cazul ȋn care ofertantul declarat câştigător refuză ȋncheierea contractului, procedura de atribuire se anulează, iar vânzătorul reia procedura, ȋn condiţiile legii.

G. INSTRUCŢIUNI  PRIVIND MODUL DE ELABORARE ŞI PREZENTARE A OFERTELOR
(1) Ofertantul are obligaţia de a elabora oferta ȋn conformitate cu prevederile documentaţiei.
(2) Oferta are caracter obligatoriu, din punct de vedere al conţinutului, pe toată perioada de valabilitate stabilită de vanzator. Perioada de valabilitate a ofertei este de 90 de zile, calculate de la data deschiderii ofertelor.
(3) Ofertele se depun la sediul Primăriei Comunei Luncavita până la data limită precizată ȋn anunţul procedurii de licitaţie.
(4) Riscurile legate de transmitere a ofertei, inclusiv forţa majoră, cad ȋn sarcina persoanei interesate.
(5) Oferta depusă la o altă adresă a vânzătorului decât cea stabilită sau după expirarea datei limită pentru depunere se returnează nedeschisă.
(6) Ofertele se redactează ȋn limba română.
(7) Oferta se transmite în două plicuri sigilate, unul exterior şi unul interior, care se înregistrează, în ordinea primirii ofertelor, în registrul primariei, precizându-se data şi ora.
(8) Pe plicul exterior se va indica obiectul vânzării pentru care este depusă oferta (vânzare teren în suprafață de 20 000 mp, situat în intravilanul localității Luncavița, județul Tulcea, Tarla 62, Parcela 1323) numele și adresă ofertantului ȋnsoţită de un număr de telefon.
(9) Plicul exterior va conţine următoarele documente de calificare:
Declaraţie de participare (F1), semnată de ofertant, fără îngroşări, ştersături sau modificări;

a)  Copie de pe cartea de identitate – pentru persoane fizice sau reprezentant legal al persoanei juridice;

b)  Acte doveditoare privind plata garanției de participare la licitaţie și a Taxei de participare la licitatie –ordin de plată, polită;

c)  Cazier judiciar - pentru persoane fizice și juridice
d)  Certificat de ȋnregistrare CUI – copie conform cu originalul - pentru persoane juridice;
e) Declaraţie pe propria răspundere a reprezentantului legal al societăţii comerciale din care să rezulte că societatea nu se află ȋn reorganizare sau lichidare judiciară – pentru persoane juridice;
f) Certificat constatator privind plata obligaţiilor către bugetul general consolidat de stat eliberat de D.G.F.P. din care să reiasă faptul că ofertantul nu are datorii către Bugetul general consolidat valabil la data deschiderii ofertelor, ȋn original sau copie conform cu originalul  (pentru persoane juridice/ fizice autorizate);
g) Certificat privind plata obligaţiilor către bugetul local eliberat de către Direcţia de specialitate din cadrul Primăriilor ȋn a căror rază teritorială activează ofertantul din care să reiasă că ofertantul nu are obligaţii restante la bugetul local valabil la data deschiderii ofertelor, ȋn original sau copie conform cu originalul - pentru persoane fizice şi juridice;
h)  fişă cu informaţii generale privind ofertantul (Formular 3)- care cuprinde date de identificare, modul de organizare, activitatea ofertantului; fişa va fi semnată si ştampilată de către ofertant, pentru persoane juridice. 
i)   declaraţia privind respectarea documentaţiei de atribuire (Formular 4) pentru personae fizice si juridice.
(10) Plicul interior, care conţine oferta financiară  propriu-zisă (F2), ȋnchis, sigilat va fi introdus ȋn plicul exterior, alături de documentele de calificare şi se înscriu numele sau denumirea ofertantului, precum şi domiciliul sau sediul social.
(11) Persoana interesată are obligaţia de a depune oferta la adresa şi până la data limită pentru depunere, stabilită ȋn anunţul de participare.
(12) Riscurile legate de transmiterea ofertei, inclusiv, forţa majoră, cad ȋn sarcina persoanei interesate.
(13) Oferta depusă la o altă adresă a vânzătorului alta decât cea menţionată ȋn anunţul de licitaţie sau după expirarea datei limită pentru depunere se returnează nedeschisă.
H. DISPOZITII FINALE
Documentatia de atribuire pentru licitatie se obtine pe baza unei cereri scrise formulate direct la sediul Primăriei Comunei Luncavita, biroul de Achizitii Publice ori pe mail la adresa: iliedaniela04@yahoo.com,  primar@comunaluncavita.ro
Documentatia se poate obtine in forma tipărită la sediul Primăriei Comunei Lunacvita sau electronică prin intermediul mail-ului sau fax.
      
Întocmit,

Consilier Achiziții publice,

Daniela ILIE

